شەفەق
نیوز/ سەرچەوەیلیگ ئەمنی، ئمڕوو سێشەممە، خەوەردان لە کوشیان گەنجیگ و زەخمداری دویەتیگ
لەئەنجام ناکۆکیەیل خیزانی لە بەغداد و هەولێر.
سەرچەوەگە
ئەرا ئاژانس شەفەق نیوز وت: مرافەیگ خیزانی لە قەتاع ٣٢ لە شار  سەدر (سەورە) خوەرهەڵات بەغداد، رەسیە وەکارهاوردن
چەک سووک، وبویە هووکار زەخمداری دویەتیگ وە گولە وەدەس ئاموزای، دیاری کرد ک زەخمدارەگە
ئەرا خەسخانە بریا، و هیزە ئەمنیەیلە لێکۆڵینەوە لە رویداوەگە واز کردن، و کەفتنە مینەی
تاوانکارەگە.
سەرچەوەگە
وتیش: دوو کەس نەناسریاگ وەکووڵ ماتوورسکڵیگ تەقە لە کابرایگ مەدەنی لەناوچەی بەلەدیات
خوەرهەڵات بەغداد کردن، ئەویش تەقە لەلیان کرد، وەبی کەفتن زەخمداری، دیاری کرد ک پەلاماردەرەیل
وەرەو شوین نادیاریگ واین، و ئەو کابرا لەلای بنکەی پۆلیس سکاڵا توومار کرد.
لەلاییگتر،
سەرچەوەیگ ئەمنی لە پارێزگای هەولێر پایتەخت هەرێم کوردستان، دیاری کرد ک گەنجیگ لەناو
تەمەن سی ساڵان، وەناو (بارزان رەمەزان) وە گولەی کلاشینکۆف کوشیا، ئەوەیش دویای مرافەیگ
خیزانی، نیمەڕو ئمڕوو، لە ناوچەی زانیاری ناوڕاس هەولێر.
سەرچەوەگە
وتیش: هیزە ئەمنیەیلە رەسینە شوین رویداوەگە و لێکۆڵینەوە واز کردن، و توەنست وە ماوەی
کەمتر لە یەک ساعەت بکوشەگە دەسگیر بکەن.
